Københavns Adresseavis, 1781-04-06
Fæstebonden Rasmus Christensen sammestæds for 190 Stykker. Selveier Christen Jensen i Alstrup, Nørre Herred, paa Falster, for 400, hvoraf dog ei mere end den halve Deel ere ret friske. Fæstebonden Lauriz Jørgensen til Strandskov, i Bogense Sogn, Nyeborg Amt, for 310 af samme Træer. Alle disse fortjener meget at berømmes for deres Flid i denne Henseende, skiønt Antallet af de plantede Pile ikke er saa anseelig, at de derfor i Ligning mod andre har kundet vinde nogen Premie eller Belønning. Men da nogle af dem har tillige foretaget nogle flere Forbedringer i Landvæsenet, saa har Selskabet i Betragtning deraf belønnet dem, og ere de derfor andensteds i denne Fortegnelse anførte. Bonden Jørgen Lauridsen i Jndslev Bye og Sogn, Hindsgauls Amt, har anmeldt at have i Aaret 1778 plantet 1760 Pile, og Fæstebonden Rasmus Jpsen i Lunde Bye og Sogn, Nyborg Amt, ligeledes 966 Stykker i Aaret Begge disse Mænd har æsket for tidlig, da Træerne bør have fulde 3 Aars Vext, førend derfor kan æskes Premie. Dem forbeholdes altsaa Ret til paa nye at melde sig, naar Plantningen har den fornødne Alder. Med Fornøielse har Selskabet og ladet sig den Flid berette, som Sognepræsten Hr. Erich Helm til Taars i Lolland har udviist i Henseende til 639 Piletræers Plantning. Men da Premierne herfor allene er udsat for Bondestanden; saa har Hr. Helm paa dette Sted ikke kundet komme i Betragtning, men ham forbeholdes Belønning for hans andre foretagne Forbedringer, og findes derfor anført i det Følgende blant dem, som for deres udviste Vindskibelighed i Almindelighed ere blevne belønnede. J Jylland. 122. Gaardmand Peder Nielsen i Dvergetved Bye, Tolne Sogn, Horns Herred, Aalborg Stift, tilkjendes den første for Jylland udsatte Premie af den større Sølv=Medalje eller 20 Rdlr. for i Aarene 1776 og 77 at have plantet 316 Piletræer, som efter Attesterne alle ere i god Grøde, et Exempel, som Selskabet. meget ønsker, at mange andre af hans Stand i denne Provinds vilde efterfølge. 123. For Kartoffel=Avl i Jsland tilkjendes Bonden Gundlog Sigurdsen paa Mulakote i Rangervalle Syssel en Belønning af 2 Rdlr. for i Aaret 1780 at have avlet 1 3/4 Tønde gode Kartofler. 124. For Kartoffel=Avl paa Færøe tilkjender, Selskabet Bonden Jesper Jensen af Frodebøe, som i Aaret 1780 har avlet 6 Tønder gode Kartofler, en Premie af 8 Kroner. 125. Ligeledes tillægges Niclas Michelsen sammesteds en Premie af 4 Kroner for en Avl af 4 Tdr. 7 Skiepper gode Kartofler. 126. For Kartoffel Avlens Befordring paa Færderne tilkjendes Sognepræsten paa Syderøe Hr. Christopher Rasmussen Müller den største herfor udsatte Premie af 20 Kroner, nemlig: fordi han af sine indavlede Kartofler har Uddeeling til 10 forskjellige Beboere til nye Plantning, hvilket har haft god Lykke. For Faare=Avl i Dannemark er i Aar kun indkommen een Premie=Æskning, nemlig fra Sr. Laybourn til Cronborg=Ladegaard her i Sielland. Han fortjener megen Berømmelse for hans Flid med Faare=Avlens Forbedring og Udbredelse, som han især har søgt at befordre ved at anskaffe sig engelske Vædre. Hans Faarestok bestaaer for nærværende af 45 Stykker Faar af en meget god Art. Men uagtet, at denne Flok er stor noktil at kunde æske Premie for, har Selskabet dog denne Gang ikke kundet tilkjende ham nogen, da han ikke efter Premie=Listens Forskrift har indsendt noget Prøve Skind, men forbeholdes derimod til næste Aar at æske paa nye, og da tillige, af hans Faareflok at indlevere et Skind med Ulden paa.